stanford-oval/wikipedia huggingface dataset:
צ'ארלי ומפעל השוקולד (מחזמר)
עלילה > מערכה שנייה

וונקה מקבץ את כל הזוכים בכרטיסי הזהב ומסביר להם את החוקים ואת התקנות של המפעל. לאחר החתמתם על חוזים, וונקה חושף בפניהם גן מופלא של ממתקים. אוגוסטוס שותה ממפל של שוקולד, אך נופל לתוכו ונשאב אל תוך מערכת צינורות. האורחים מביטים בעשרות עובדי המפעל - המכונים "אומפה-לומפאים" - שאינם מתאמצים כלל לחלץ את אוגוסטוס. וונקה מבטיח לכולם שאוגוסוטוס יהיה בסדר, וכולם ממשיכים לחדר המצאות ומקבלים מוונקה מסטיקים מיוחדים. ויולט לועסת מסטיק מיוחד, בטעם ארוחה בת שלוש מנות, וממשיכה ללעוס על אף אזהרותיו של וונקה שתפסיק. ויולט מתנפחת לצורת אוכמנייה ענקית, ואביה נשלח לחדר הסחיטה על מנת להשיבה למצבה הקודם. וונקה מוביל את החבורה לחדר פיצוח אגוזים, בו כל העובדים הם סנאים. ורוקה דורשת מוונקה לקבל סנאי, אך כאשר הוא מסרב, היא לוקחת את העניינים לידיה ומנסה לתפוס אחד בעצמה. ורוקה ואביה נופלים אל תוך צינור השפכים ופעם נוספת, וונקה מבטיח למבקרים הנותרים שהם יהיו בסדר. וונקה מוביל אותם אל המחלקה של העתיד, ומדגים פיתוח טכנולוגי של טלוויזיה המשדרת שוקולד במקום תוכניות. מייק מסוקרן, ולמרות מחאותיו של וונקה, הוא מעמיד את עצמו מול המצלמות, לוחץ על השלט הרחוק ונעלם בענן עשן. מייק קופץ ממסך למסך, עד שמצליחים להוציא אותו החוצה ומגלים כי התכווץ לגובה של כ-15 ס"מ. אימו מכניסה אותו אל תוך ארנקה ויוצאת מהמפעל די מרוצה.
צ'רלי הוא הילד היחיד שנשאר. כשסבא ג'ו שואל על האספקה לכל החיים של ממתקים המגיעה להם, וונקה מבטל אותם כלאחר יד, וטוען שהמסטיק שצ'רלי קיבל הוא האספקה לכל החיים. סבא ג'ו כועס, אבל צ'ארלי מפיג את המתח באומרו כי גם המסטיק היחיד הוא עדיין מתנה מדהימה. צ'רלי נוטל עמו את סבא ג'ו, ובדרכם החוצה הוא פותח ספר המכיל את כל הרעיונות של וונקה, ומוסיף כמה משלו על הדפים הריקים בחלקו האחורי של הספר. וונקה חוזר בשקט, מביט בתוספות של צ'ארלי, ומבשר לו שהוא ניצח ומזמין אותו אל תוך מעלית זכוכית גדולה, המרחפת בחלל, על מנת להראות לו את הפרס בו זכה - מפעל השוקולד. לאחר שהשניים שבים לקרקע, וונקה מכריז שהוא עוזב, וכי צ'רלי הוא מעכשיו האחראי על המפעל. וונקה נעלם, ומשפחת באקט עוברת לגור בתוך המפעל. צ'רלי מביט בנווד מסתורי מעבר לשערי המפעל, אשר מתגלה להיות ווילי וונקה. צ'רלי והאומפה-לומפאים נפרדים מוונקה, שנעלם באופן מסתורי, ומותיר את צ'רלי להרהר אודות כל ההרפתקאות העתידיות שעוד צפויות לו.
מוזיקה > שירים

| מס' | שם השיר | ביצוע |
| --- | --- | --- |
| 1 | Creation Overture | ווילי וונקה |
| 2 | Almost Nearly Perfect | צ'ארלי בקאט |
| 3 | The Amazing Tale of Mr. Willy Wonka | הסבים והסבתות |
| 4 | A Letter from Charlie Bucket | צ'ארלי, מר וגברת בקאט, הסבים והסבתות |
| 5 | More of Him to Love | גב' גלופ, אוגוסטוס גלופ, מר גלופ |
| 6 | When Veruca Says | מר סולט, ורוקה סולט |
| 7 | The Double Bubble Duchess | מר בורגרייד, ויולט בורגרייד והלהקה |
| 8 | It's Teavee Time | גב' טי.וי., מייק טי.וי. |
| 9 | If Your Mother Were Here | מר בקאט, גב' בקאט |
| 10 | Don't Ya Pinch Me, Charlie | צ'ארלי בקאט, סבא ג'ו, הסבים והסבתות, מר בקאט, גב' בקאט |
| 11 | It Must Be Believed to Be Seen | ווילי וונקה והלהקה |
| מס' | שם השיר | ביצוע |
| --- | --- | --- |
| 1 | !Strike That! Reverse It | ווילי וונקה והלהקה |
| 2 | Simply Second Nature | ווילי וונקה והלהקה |
| 3 | Auf Wiedersehen Augustus Gloop | האומפה-לומפה, ווילי וונקה |
| 4 |  !‏Juicy | האומפה-לומפה, ווילי וונקה |
| 5 | Veruca's Nutcracker Sweet | האומפה-לומפה |
| 6 | Vidiots | האומפה-לומפה, ווילי וונקה, גב' טי.וי. |
| 7 | Pure Imagination | ווילי וונקה, צ'ארלי באקט |
| 8 | A Little Me | ווילי וונקה, צ'ארלי באקט, האומפה-לומפה, מר בקאט, גב' באקט, הסבים והסבתות |
| 9 | It Must Be Believed to Be Seen (reprise) | ווילי וונקה |
מוזיקה > אלבום

| --- | --- |

 פסקול מאת אמנים שונים
 יצא לאור:  7 באוקטובר 2013
 סוגה:  מחזמר
 שפה:  אנגלית 
 אורך:  69:08
 חברת תקליטים:  Sony Classical Records‏
 
| מס' | שם | משך |
| --- | --- | --- |
| 1. | Opening  | 0:46 |
| 2. | Almost Nearly Perfect  | 2:57 |
| 3. | The Amazing Fantastical History Of Mr. Willy Wonka  | 5:23 |
| 4. | A Letter From Charlie Bucket  | 3:33 |
| 5. | News Of Augustus  | 1:03 |
| 6. | More Of Him To Love  | 2:12 |
| 7. | News Of Veruca  | 0:36 |
| 8. | When Veruca Says  | 1:34 |
| 9. | News Of Violet  | 0:26 |
| 10. | The Double Bubble Duchess  | 2:48 |
| 11. | News Of Mike  | 0:09 |
| 12. | It's Teavee Time  | 3:27 |
| 13. | If Your Mother Was Here  | 3:41 |
| 14. | Don'cha Pinch Me Charlie  | 6:04 |
| 15. | It Must Be Believed To Be Seen  | 4:35 |
| 16. | Strike That, Reverse It  | 5:30 |
| 17. | The Chocolate Room  | 1:32 |
| 18. | Simply Second Nature  | 3:24 |
| 19. | Augustus' Downfall  | 0:38 |
| 20. | Auf Wiedersehen Augustus Gloop  | 2:34 |
| 21. | Gum!  | 0:53 |
| 22. | Juicy!  | 2:20 |
| 23. | Veruca's Nutcracker Sweet  | 2:15 |
| 24. | Vidiots  | 3:02 |
| 25. | Pure Imagination  | 3:40 |
| 26. | A Little Me  | 2:40 |
| 27. | It Must Be Believed To Be Seen (reprise)  | 2:06 |
שחקנים ודמויות

| הדמות | הפקת לונדון המקורית 2013 | הפקת ברודוויי המקורית 2017 |
| --- | --- | --- |
| צ'ארלי באקט | ג'ק קוסטלו / טום קלנרמן / אייזק ראוס / לואיס סוק | ג'ק ריאן פלין / ריאן פאוסט / ריאן סל |
| ווילי וונקה | דאגלס הודג' | כריסטיאן בורל |
| סבא ג'ו | נייג'ל פלנר | ג'ון רובינשטיין |
| מר סולט | קלייב קרטר | בן קרופורד |
| ורוקה סולט | פולי אלן / טיה נואקס / אלי סימונס | אמה פיפל |
| גב' גלופ | ג'סנה אביר | קאת'י פיצג'רלד |
| מר בורגרייד | פול ג'יי מדפורד | אלן ה' גרין |
| ויולט בורגרייד | אינדיה ריה אמרטיפיו / אדריאנה ברטולה / ג'ייד ג'ונסון / מיה אוליה | תריסטה דוליסון |
| גב' טי.וי. | איריס רוברטס | ג'קי הופמן |
| מייק טי.וי. | ג'יי היימן / אדם מיטצ'ל / לוקה תומי | מייקל וורטלה |
| סבתא ג'וזפין | רוני פייג' |  |
| סבתא ג'ורג'ינה | מירה סנדס |  |
| סבא ג'ורג' | בילי בויל |  |
| מר באקט | ג'ק שלו |  |
| גב' באקט | אלכס קלטוורת'י | אמילי פדג'ט |
| גב' פריצ'ט | מישל בישופ |  |
| ג'רי | רוס דווס |  |
| צ'רי | קייט גראהם |  |
האומפה לומפה: הלהקה
תגובות וביקורות

הפקת הווסט אנד של צ'רלי בממלכת השוקולד קיבלה ביקורות מעורבות עד חיוביות מצד המבקרים. בעוד שרמת ההפקה ואיכות ההופעות זכו לשבחים, באופן כללי, הלחן והעלילה ספגו ביקורות שליליות.
פרסים ומועמדויות > הפקת לונדון המקורית

| שנה | פרס | קטגוריה | מועמדות | תוצאה | הפניה |
| --- | --- | --- | --- | --- | --- |
| 2013 | Evening Standard Award | Best Night Out | Best Night Out | מועמדות |  |
| 2014 | Whatsonstage.com Awards | המחזמר החדש הטוב ביותר | המחזמר החדש הטוב ביותר | מועמדות |  |
| 2014 | Whatsonstage.com Awards | השחקן הטוב ביותר במחזמר | דאגלס הודג' | מועמדות |  |
| 2014 | Whatsonstage.com Awards | שחקן המשנה הטוב ביותר במחזמר | נייג'ל פלנר | מועמדות |  |
| 2014 | Whatsonstage.com Awards | שחקנית המשנה הטובה ביותר במחזמר | איריס רוברטס | מועמדות |  |
| 2014 | Whatsonstage.com Awards | העיצוב האמנותי הטוב ביותר | מרק תומפסון | מועמדות |  |
| 2014 | Whatsonstage.com Awards | הכוריאוגרפיה הטובה ביותר | פיטר דרלניג | זכייה |  |
| 2014 | פרס אוליבייה | המחזמר החדש הטוב ביותר | המחזמר החדש הטוב ביותר | מועמדות |  |
| 2014 | פרס אוליבייה | השחקן הטוב ביותר במחזמר | דאגלס הודג' | מועמדות |  |
| 2014 | פרס אוליבייה | שחקן/שחקנית המשנה הטוב/ה ביותר במחזמר | נייג'ל פלנר | מועמדות |  |
| 2014 | פרס אוליבייה | העיצוב האמנותי הטוב ביותר | מרק תומפסון | מועמדות |  |
| 2014 | פרס אוליבייה | עיצוב התלבושות הטוב ביותר | מרק תומפסון | זכייה |  |
| 2014 | פרס אוליבייה | עיצוב התאורה הטוב ביותר | פול פיינט | זכייה |  |
| 2014 | פרס אוליבייה | הכוריאוגרפיה הבימתית הטובה ביותר | פיטר דרלינג | מועמדות |  |
רוברט דאדלי, רוזן לסטר

| --- | --- |

 לידה:  24 ביוני 1532 קנילוורת', ממלכת אנגליה 
 פטירה:  4 בספטמבר 1588 (בגיל 56) אוקספורדשייר, ממלכת אנגליה 
 מדינה:  ממלכת אנגליה 
 מקום קבורה:  Collegiate Church of St Mary, Warwick 
 בן או בת זוג:  Amy Robsart (1550–?) דאגלס שפילד (1573–?) Lettice Knollys (21 בספטמבר 1578–?)  דאגלס שפילד 
 
 פרסים והוקרה
 מסדר הבירית 
 חתימה:   
 
רוברט דדלי
רוברט דאדלי, רוזן לסטר הראשון (באנגלית: Robert Dudley, 1st Earl of Leicester; ‏22 ביוני 1532 — 4 בספטמבר 1588) היה אציל אנגלי, בנו של ג'ון דאדלי, דוכס נורת'מברלנד, חבר קרוב של אליזבת הראשונה, מלכת אנגליה ומועדף בחצר המלוכה שלה.
ביוגרפיה

דאדלי היה נשוי במשך 10 שנים לאיימי, עד למותה בשנת 1560, שעורר סקנדל ציבורי. במהלך נישואיו קיים קשר קרוב עם המלכה אליזבת, משנת מלכותה הראשונה ועד למותו, אך אליזבת החליטה שלא למסד את יחסיהם.
ב-1588 לאחר שבריאותו התרופפה, נפטר דאדלי באופן פתאומי. היסטוריונים העלו את הסברה כי נפטר ממחלת המלריה או מסרטן הקיבה. המלכה אליזבת הושפעה עמוקות ממותו והסתגרה בארמונה כמה ימים, עד שהלורד בורגלי שבר את דלת הכניסה. אליזבת שמרה את המכתב האחרון שקיבלה מדאדלי, 6 ימים לפני מותו, ליד תיבת התכשיטים שלה, והמכתב נשאר שם עד למותה, 15 שנים מאוחר יותר ב-24 במרץ 1603.
קרוב רחוק (סדרה תיעודית)

| --- | --- |
 סוגה:  סדרה תיעודית
 יוצרים:  אחלאם כנעאן, ניקולאס יעקוב ואיילת בכר
 ארץ מקור:  ישראל ישראל
 שפות:  ערבית
 מספר עונות:  1
 מספר פרקים:  6
 שידור
 רשת שידור:  מכאן 33, כאן 11
 
קרוב רחוק (במקור:قربة غربة) היא סדרה תיעודית המשודרת בערוץ כאן 11 החל מיוני 2021.
רקע

יוצרי הסדרה הם אחלאם כנעאן, ניקולאס יעקוב ואיילת בכר. הסדרה הופקה במקור עבור ערוץ מכאן של תאגיד השידור הישראלי. הצילומים נמשכו שנה וחצי בהן עקבו המצלמות אחר משתתפיה. ביוני 2021 החלה להיות משודרת בערוץ כאן 11. הסדרה עוקבת אחר שבעה צעירים ערבים ישראלים העומדים לעבור ממקום מגוריהם ביישוב הערבי בו נולדו.
הערות שוליים

↑  סמדר שילוני, "קרוב רחוק": סדרה מרתקת שמתווספת לרשימת ההצלחות של כאן, באתר ynet, 28 ביוני 2021
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קרוב רחוק (סדרה תיעודית)".
קרב מפרץ בנטרי

קרב מפרץ בנטרי (באנגלית: Battle of Bantry Bay) הוא קרב ימי שנערך ב-11 במאי 1689, במהלך מלחמת תשע השנים, בין צי צרפתי בפיקוד תת-אדמירל מרקיז דה שאטורנו לבין צי הברית של אנגליה, ממלכת הבסבורג, בוואריה, ספרד והאימפריה הרומית הקדושה בפיקודו של האדמירל האנגלי ארתור הרברט. הקרב, שניטש במפרץ בנטרי בדרום אירלנד, היה גם הפעם הראשונה מאז שנת 1545 בה נלחמו צי צרפתי וצי אנגלי אחד בשני.
העילה לקרב הייתה ניסיון של הצרפתים להעביר אספקה למלך ג'יימס השני במסגרת ניסיונותיו להשיב לידיו את כס השלטון האנגלי. תוצאות הקרב לא היו חד משמעיות: הצרפתים הצליחו להעביר אספקה למערכה האירית של ג'יימס והצי הצרפתי בפיקודו של שאטורנו הסב נזק רב לצי האנגלי, אך ההצלחות הטקטיות של הצרפתים לא הביא להשגים אסטרטגיים.
רקע

המהפכה באנגליה אשר התרחשה בשנת 1688 הביאה לנפילתו של המלך ג'יימס ה-2 ולעלייתו של ויליאם, הנסיך מאורנג'. ויליאם, כעת המלך ויליאם ה-3 שלט בצוותא עם אשתו מרי. ג'יימס אמנם נמלט לצרפת שם קיבל מקלט מדיני מעמיתו הצרפתי, המלך לואי ה-14 אך לא זנח את נסיונותיו לשוב לאנגליה ולכס המלכות.
לואי סייע לג'יימס משתי סיבות: ראשית, המלך הצרפתי האמין בכל ליבו בזכותו של המלך מבית סטוארט לשלוט באנגליה. שנית וחשובה יותר, לואי האמין שהמלחמה באירלנד תעסיק את ויליאם בעוד שהוא עסוק בחזית בדרום הולנד שמאוחר יותר תהפוך למוקד משמעותי במלחמה.
בעודו בצרפת גייס ג'יימס צבא כדי לסייע לסגנו באירלנד ארל מטירקונל. אומנם ג'יימס שלח בעבר עזרה כספית לטירקונל אך רק בשנת 1689 היה טירקונל מוכן עם צבאו להוביל את המערכה. ג'יימס נחת בקינסייל יחד עם 100 קצינים צרפתיים וכ-2500 חיילים ונע יחד עם טירקונל לכיוון דבלין מתוך כוונה להכריע את המערכה באירלנד טרם פלישה לסקוטלנד או אנגליה. לשם כך נזקק ג'יימס לאספקה וציוד מצרפת. אנגליה לא ששה לאפשר לג'יימס ובעלי בריתו מצרפת דריסת רגל באירלנד והפרלמנט החליט לערב את הצי המלכותי.
קרב

ארתור הרברט, המפקד החדש של הצי האנגלי, יצא לים רק בתחילת אפריל כאשר הוא משאיר מאחוריו מספר ספינות שהתמרדו עקב עיכובים בתשלומי משכורות. הצי יצא לים עם 19 ספינות ב-4 באפריל והגיע לקורק ב-12 באפריל מתוך כוונה לאתר ספינות צרפתיות. הצי הצרפתי שהורכב מ-24 ספינות מרמה שלישית ורביעית, שתי פריגטות ועוד מספר ספינות קטנות יותר לאספקה עבור המערכה של ג'יימס, עזב את נמל ברסט ב-6 במאי.
כשהגיע הצי הצרפתי לדרום אירלנד הם גילו כי הצי של הרברט לא אפשר הנחתה של ציוד לחוף בקינסייל ולכן פנו למפרץ בנטרי. בבוקר לאחר מכן, ב-11 במאי, בעוד הצרפתים מורידים לחוף אנשים, אספקה וכסף, נגלה הצי של הרברט. הצרפתים מיהרו להרים עוגן וקרב התפתח בתוך המרחב הצפוף של המפרץ.
תחילה נערכו שני הציים בקווים מקבילים אך הצי האנגלי נאלץ לצאת אל הים הפתוח עקב יתרון ברוח של הצי הצרפתי. הקרב נמשך סך הכל כארבע שעות והסתיים ללא הכרעה ממשית אף על פי שהצי הצרפתי הצליח לשמור על ספינות האספקה ולהוריד את כל הציוד הנחוץ לחוף. כשהצי הצרפתי ניתק מגע בתום הקרב, בשעות אחר הצהריים, הנזקים שנגרמו הן לכלים והן בנפש בצי האנגלי לא אפשרו להרברט לפתוח במרדף.
תוצאות

שני הציים נפרדו. שאטורנו חזר לברסט ב-18 במאי כאשר בדרך הוא הספיק לתפוס ולהחרים שבע ספינות סחר הולנדיות. הרברט הפליג לאיי סכילי ב-22 במאי. עבור שני הציים תוצאות הקרב אינן מספקות. על אף שהצי האנגלי ספג נזק כבד שאילץ את הרברט לחנות חודשיים בפורטסמות' (כשבאותו זמן אירלנד הייתה חסרת הגנה ימית), שאטורנו כשל בניצול היתרון שיצר בקרב לטובת המערכה. בינתיים ג'יימס החל את המצור על העיר דרי שתפיסתה תאפשר לו גישה לסקוטלנד. שלוש פריגטות צרפתיות תחת קפטין דוקוסנה (Duquesne) נשלחו כדי לסייע. הפרלמנט הסקוטי בתגובה שלח 2 ספינות קטנות להתמודד עם הצרפתים אולם ניסיון זה נכשל כאשר דוקוסנה תפס אותם ב-20 ביולי בתעלה הצפונית בין אנגליה לאירלנד.
בעלות הברית החלו לעבות את הכוח הימי בתעלה והצי במהרה הגיע ל-34 אוניות קו אנגליות ו-20 הולנדיות, 17 פריגטות ו-17 אוניות סיור קטנות יותר. הכח פיטרל בים דרומית לקינסייל ומנע מספינות אספקה צרפתיות להגיע לאירלנד לסייע למערכה של ג'יימס.
הצי הצרפתי שהתאסף בברסט קיבל תגבורת עם 20 אוניות קו של טורוויל וארבע פריגטות והפליג ב-15 באוגוסט לכיוון מפרץ ביסקיי אך לא היווה איום על הצי האנגלי-הולנדי ולא יכול היה למנוע מאדמירל ג'ורג' רוק מלהסיר את המצור על דרי, ומהצבא של מרשל סקומברג לנחות בקאריקפרגוס ב-23 במאי. עם התגבורת של קאריקפרגוס הצבא של ויליאם שהתייצב מול ג'יימס כבר מנה מעל ל-40 אלף חיילים.
אילוסטרציית הקרב
קלמנט זבלוקי

קלמנט ג'ון זבלוקי (באנגלית: Clement John Zablocki‏; 18 בנובמבר 1912, מילווקי – 3 בדצמבר 1983, וושינגטון די. סי.) היה פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הרביעי של מדינת ויסקונסין, בו שוכנת העיר מילווקי. זבלוקי היה חבר המפלגה הדמוקרטית.
ביוגרפיה

קלמנט זבלוקי נולד בעיר מילווקי ולמד באוניברסיטת מרקט עד לשנת 1936. לאחר סיום הלימודים עם תואר בחינוך הוא עבר כמורה. בשנת 1942 הוא נבחר לסנאט של ויסקונסין ונבחר מחדש בשנת 1946.
בשנת 1948 קלמנט זבלוקי התמודד בבחירות לבית הנבחרים של ארצות הברית מול המועמד ההמפלגה הרפובליקנית של ארצות הברית המכהן וניצח אותו. בהמשך הוא זכה בבחירות עוד 17 פעמים עד שנפטר בשנת 1983. הוא היה יושב ראש של ועדת החוץ של בית הנבחרים של ארצות הברית בשנים 1977–1983.
בשנת 1972 זבלוקי היה בין יוזמי החקיקה לפיה הסכמי הנשיא צריכים להיות מדווחים לבית הנבחרים תוך 60 יום. הוא פעל רבות לטובת אנשי צבא ארצות הברית שלחמו במלחמת וייטנאם.
קלמנט זבלוקי נפטר בשנת 1983 מהתקף לב בהיותו בתפקיד. על שמו נקראו מספר מוסדות בעיר הולדותו.
קשת (מבנה)

קשתות בשרידי אמת המים בקיסריה
אדם עומד בפתח דמוי קשת
שלוש קשתות בכניסה למנזר הלזריסטים בירושלים
קשת היא דרך גישור או קירוי בין שני סמכים בצורה של חצי מעגל או בצורות דומות אחרות, המסוגלת לשאת משקל רב.
מבנה

לפני המצאת הקשת הארכיטקטונית ניתן היה לקרות מבנים באמצעות קורות מעץ או מאבן, או באמצעות קשת זיזים (Corbel arch)  הבנויה מלבנים. בקירוי באמצעות קורות, רוחב הפתח היה מוגבל והעומס אשר ניתן היה להעמיס מעל הפתח היה מוגבל מאוד. בקשת זיזים, רוחב הפתח והעומס היו גבוהים יותר, אבל עדיין מוגבלים יחסית לקשת הארכיטקטונית.
ניתן לראות שרידים של טכנולוגיית הבנייה של הקשת הארכיטקטונית בעמק האינדוס כבר באלף השלישי לפנה"ס, אך טכנולוגיה זו שוכללה ופותחה לשימוש יעיל על ידי הרומאים. המצאת הקשת פרצה דרך בטכנולוגיית הבנייה והשפיעה רבות על האדריכלות הרומית ועל הסגנונות הארכיטקטוניים שבאו בעקבותיה.
הקשת הבסיסית מורכבת ממספר אי־זוגי של לבנים בצורת טרפז, הנשענות כל אחת על שכנותיה. הלבנה העליונה מכונה "אבן ראשה" והיא סוגרת את הקשת ושומרת על יציבותה, כיוון שמשקלן של שאר האבנים מונח על אבן הראשה, אשר מפזרת את הכוח הדרוש להחזקת האבנים במקום בין האבנים בקשת. כאשר כל הלבנים נמצאות במקומן, הקשת נשארת יציבה ואף לבנה לא יכולה ליפול. לאורך הקשת יפעלו כוחות לחיצה בין דפנות הלבנים ולא ייווצרו מאמצי כפיפה כפי שקורה בקורה אופקית. חסרונה של קשת הוא בכוחות הפישוק שנוצרים בבסיסה ודוחפים את יסודותיה לצדדים. על כוחות אלו ניתן להתגבר במספר דרכים: על ידי עיבוי בסיס הקשת; על ידי בנייה ברצף של סדרת קשתות התומכות אחת בשנייה; על ידי העמסת משקל נוסף מלמעלה על צדי הקשת או על ידי חיבור מוט מתיחה מפלדה בבסיס הקשת. בכל השיטות האלו נעשה שימוש בבניית מבנים עם קשתות כבר עם המצאת השיטה ברומא העתיקה.
קיימים סוגים רבים של קשתות ששימשו בסגנונות אדריכליים שונים ובתקופות שונות, כגון הקשת המחודדת שהתפתחה בבנייה האסלאמית (העושה שימוש במוטות מתיחה) ואומצה גם באדריכלות הגותית. המעבר לקשת מחודדת הקטין את העומסים ואת כוחות הפישוק על העמודים ועל הקירות התומכים בקשת ואיפשר בנייה קלה ואוורירית לגובה, דבר שהתבטא בקתדרלות תמירות אשר קירותיהן מעוטרים בחלונות גדולים.
הקשת שמאפשרת שימוש אופטימלי בחומר וצמצום המאמצים היא קשת בצורת פונקציית הקוסינוס ההיפרבולי. הדרך האופטימלית לבנות קשת היא לבדוק כיצד תיראה הקשת ההפוכה שתיווצר מתלייה של שרשרת. בשיטה זו השתמש האדריכל אנטוני גאודי כאשר בנה את הסגרדה פמיליה ואת קאזה מילה בברצלונה ומבנים נוספים. דוגמה נוספת לקשת היפרבולית היא "קשת השער" בעיר סנט לואיס שבארצות הברית, בתכנונו של אירו סארינן.
סוגי קשתות

קשת משולשת
קשת חצי עגולה
קשת מקטעים (מפתח צר יותר מקשת חצי עגולה)
קשת חצי עגולה לא שווה
קשת מחודדת
קשת מחודדת שוות צדדים
קשת שטוחה בעלת כתפיים (Jack arch)
קשת תלתנית
קשת פרסה
קשת גב החמור (תלת-מוקדית)
קשת אליפטית
קשת מעוקלת (inflexed)
קשת מחודדת מכופפת (ogee)
קשת מחודדת מכופפת הפוכה
קשת טיודור (ארבע מוקדית)
קשת פרבולית
גלריה

"קשת השער למערב" בסנט לואיס, מיזורי
קשת האדמירליות בלונדון, במבט מכיוון כיכר טרפלגר
קשת במרכז אמנויות מונארט, אשדוד
קמרון צלעות המורכב מקשתות מחודדות
קשת פרבולית בקאזה מילה, בתכנונו של אנטוני גאודי
גשרים מקשתות הם יציבים ובעלי כושר נשיאה רב. נער עומד על גשר קשתי, הבנוי מלבני ספוג קשיחות, במוזיאון המדע בירושלים.
ראו גם

אדריכלות רומית
קמרון
קורה
ארקדה
מוט מתיחה
קרוב לבית (סרט)

| --- | --- |

כרזת הסרט
 בימוי:  וידי בילו, דליה הגר 
 הופק בידי:  מרק רוזנבאום, איתי תמיר
 תסריט:  וידי בילו, דליה הגר
 עריכה:  ג'ואל אלכסיס
 שחקנים ראשיים:  סמדר סייר שלמה וישינסקי דני גבע אנה סטפן שרון רג'יניאנו ח'אולה דיבסי אירית סוקי ג'וני ערביד נעמה שנדר לנה אטינגר 
 מוזיקה:  יונתן בר גיורא 
 צילום:  ירון שרף
 מדינה:  ישראל 
 חברת הפקה:  טרנספקס הפקות סרטים 
 שיטת הפצה:  וידאו על פי דרישה 
 הקרנת בכורה:  8 במרץ 2007 
 משך הקרנה:  98 דק' 
 שפת הסרט:  עברית 
 סוגה:  סרט דרמה 
 דף הסרט ב־IMDb
 
קרוב לבית הוא סרט קולנוע ישראלי מסוגת הדרמה, שיצא בשנת 2005. הסרט עוסק בחיילות משמר הגבול בירושלים. בימוי ותסריט: וידי בילו, דליה הגר. הסרט הופק על ידי קרן גשר לקולנוע רב תרבותי, בשת"פ עם יס דוקו.
עלילה

מירית (נעמה שנדר) היא צעירה עגמומית ורצינית, בת טובים, המתגייסת לצה"ל ומעוניינת לשרת בתפקיד רב אחריות והשפעה. היא מגיעה ליחידת חיילות של משמר הגבול שבה כוח האדם מגוון באופיו ולא ניתנת בה כל הכשרה לחיילות. תפקידן העיקרי של בנות היחידה הוא לבדוק את תעודות הזהות של העוברים ושבים בירושלים, תוך מחשבה שהדבר יסייע לסיכול פיגועי טרור.
בפועל, קשה לדעת אם ליחידה יש תרומתה ביטחונית כל שהיא. החיילות מטרידות את העוברים והשבים, חלק גדול מהחיילות מתחמק מביצוע רציני של המטלות והשירות ביחידה לא נעים וחסר כל סיפוק. מירית מתקשה במיוחד להסתגל אל שותפתה לחוליה, סמדר (סמדר סייר), ששונה ממנה בדרכים רבות. סמדר לוחצת עליה להתגבר על בושתה ולחזר אחרי הגברים העוברים ברחוב. אחת מתוצאות המעשה הזה היא שמירית מתפתה לרקוד עם אורחי המלון שהיא אמורה לאבטח, נתפסת על ידי המפקדות שלה ונשלחת לכלא צבאי. אולם, משברים שונים שמירית וסמדר עוברות, כמו מטען החבלה שמתפוצץ לידן (בשכונת נחלת שבעה) וכמו הלינץ' שהן בקושי מצליחות למנוע באדם שמסרב להציג להן את תעודת הזהות שלו, בונים רעות חזקה ביניהן.
אירית סוקי (מימין) ונעמה שנדר (משמאל)
נעמה שנדר
נעמה שנדר (מימין) וסמדר סייר (משמאל)
שחקנים

סמדר סייר, נעמה שנדר, אירית סוקי, דני גבע, עמי וינברג, קטיה זימבריס, אמיתי יעיש בן אוזיליו, אנה סטפן, לנה אטינגר, אילנית בן-יעקב ואורי רביץ.
קובניט

| --- | --- |
קובניט מקווקו ססגוני ממכרה הנדרסון מס' 2, בשיבוגמו שבפרובינציית קוויבק קנדה. גודל הדגימה 1.7 על 1.0 על 0.7 ס"מ
קובניט מקווקו ססגוני ממכרה הנדרסון מס' 2, בשיבוגמו שבפרובינציית קוויבק קנדה. גודל הדגימה 1.7 על 1.0 על 0.7 ס"מ
 תכונות המינרל
 הרכב כימי:  CuFe2S3
 מערך קריסטלוגרפי:  אורתורומבי
 צורת הגביש:  הגבישים לוחיים, מוארכים ועבים עד 3 ס"מ. פאות הגבישים מקווקוות. כמו כן כמקבצים חסרי צורה
 צבע:  צהוב בגוון ארד עד פליז
 ברק:  מתכתי
 שקיפות:  אטום
 פצילות:  היפרדות על {110} ו-{{130}}
 שבירה:  דמוית קונכייה
 קשיות:  4-3.5 בסולם מוס
 משקל סגולי:  4.2-4.0
 שרטוט:  שחור
 מידע נוסף:  מגנטיות חזקה. גבישים תאומים נפוצים
 מינרלים נלווים:  כלקופיריט, פיריט, פירוטיט, פנטלנדיט, ספלריט, סידריט וסולפידים נוספים של נחושת.
קובניט הוא מינרל סולפידי המכיל נחושת וברזל.
תכונות > הרכב כימי וקריסטלוגרפיה

נוסחת המבנה הכימי של הקובניט היא CuFe+22S3
הקובניט מתגבש במערכת האורתורומבית, חבורת סימטריות נקודתית "אורתורומבית - דיפירמידלית"  2/m\ 2/m\ 2/m, וחבורת סימטריות מרחבית Pcmn. הפרמטרים של תא היחידה הם: Å‏a=6.467‏, b=11.117‏ ו-c=6.231.‏
בחימום בטמפרטורה מעל 210°C הופך הקובניט למינרל הדו-צורתי (דימורפי) איזוקובניט שנוסחתו הכימית זהה לקובניט, אך מבנהו איזומטרי, ומכאן שמו. האיזוקובניט נוצר גם באופן טבעי במרבצים תת-ימיים של מעשנות שחורות שנוצרו בהתפרצויות תת-ימיות. תחת לחץ נוצרים שני פולימורפים נוספים של הקובניט. בהשפעת לחץ של GPa‏ 3.3 נוצר פולימורף הקסגונלי שמבנהו דומה לניקלין. בלחץ שבין GPa‏ 3.4 ל-GPa‏ 5.8 נוצר פולימורף המתנהג כמתכת.
תכונות > תכונות פיזיקליות

הגבישים של הקובניט לוחיים, מוארכים ועבים עד 3 ס"מ. פאות הגבישים מקווקוות תוך יצירת צורת חץ. כמו כן כמקבצים חסרי צורה. תופעת גבישים תאומים נפוצה במינרל במישור {110} תוך יצירת "תאומים מעגליים" בזוגות, ברביעיות (fourlings) ובשישיות (sixlings) פסאודוהקסגונליות. לקובניט אין פצילות, אך יש לו היפרדות על {110} ועל {{130}}. הקשיות של המינרל נמוכה, 4-3.5 בסולם מוס, ומשקלו הסגולי הממוצע 4.1 גרם לסמ"ק. הקובניט הוא מוליך למחצה ומגנטי באופן בולט.
תכונות > תכונות אופטיות

אופטית המינרל הוא אי-איזוטרופי בייחוד על משטחים מלוטשים. גבישי הקובניט הם אטומים. צבעם צהוב בגוון ארד או פליז. הברק של הקובניט הוא מתכתי, וגבישיו יוצרים שרטוט בצבע שחור.
גילוי ומקור השם

המינרל תואר לראשונה ב-1843 על ידי המינרלוג הגרמני אוגוסט ברייטהאופט (Johann Friedrich August Breithaupt‏; 1873-1791) על סמך דגימות שהגיעו מבראקאנאו (Barracanao) בחגורת מאיירי-ברקואה (Mayarí-Baracoa) בפרובינציה אוריינטה, כיום ברקואה במחוז גואנטנמו שבקובה. המינרל קרוי על שם האי בו נתגלה לראשונה.
שמות נוספים של המינרל:
בראקאניט (באנגלית Barracanite) – על שם האתר בו נתגלה לראשונה
כלקופירוטיט (באנגלית Chalcopyrrhotite) – על סמך מרכיביו (פירוטיט נחושת)
צ'למרסיט (באנגלית Chalmersite) – על שם המהנדס האנגלי ג'ורג' צ'למרס (George Chalmers‏; 1924-1857) שדגימות של המינרל נמצאו במכרה הזהב מורו וליו (Morro Velho) בברזיל אותו ניהל.
קופרופיריט (באנגלית Cupropyrite) - על סמך מרכיביו ובמטרה להבדיל אותו מכלקופיריט שפירוש שמו זהה (פיריט נחושת)
שימושים

הקובניט משמש כעפרה משנית מאוד להפקת נחושת. הקובניט מצוי בדרך כלל יחד עם מינרלי נחושת אחרים, ולכן מופקת ממנו מעט נחושת כאשר מעבדים מינרלים אחרים מהם נוהגים להפיק נחושת (למשל כלקופיריט). לעומת זאת, הקובניט הוא מינרל מבוקש בקרב אספני מינרלים בגלל הברק שלו, הגוון ותופעת הגבישים התאומים היוצרת באמצעות קווקווים על הפאות צורות של כוכבים או פרחים.
מקור ותפוצה

קובניט נוצר במשקעים הידרותרמיים של טמפרטורה גבוהה יחד עם פירוטיט ופנטלנדיט. המינרל צומח יחד עם כלקופיריט. והוא נפרד ממנו כשהטמפרטורה יורדת בין 210°C לבין 200°C. קובניט מתגלה לעיתים קרובות במכרות זהב, וכן במטאוריטים כונדריטים פחמניים.
הקובניט הוא מינרל נפוץ יחסית, ונכון ל-2011 הוא נתגלה ב-553 אתרים בעולם. מקומות בהם אפשר למצוא קובניט כוללים את בראקאנאו (Barracanao) בחגורת מאיירי-ברקואה (Mayarí-Baracoa) ליד ברקואה במחוז גואנטנמו שבקובה (המקום בו נתגלה לראשונה); בפיירו (Fierro) במחוז גרנט (Grant) שבניו מקסיקו ובמכרה כריסמס (Christmas) במחוז גילה (Gila) באריזונה שבארצות הברית; גבישים באיכות יוצאת דופן מצויים בשיבוגמו (Chibougamau) בקוויבק שבקנדה; בקלקוגנסטורפ (Kalkugnstorp)‏, 70 ק"מ מערבית לסטוקהולם שבשוודיה; בטראוורסלה (Traversella) בפיימונטה שבאיטליה; במכרה הזהב מורו וליו (Morro Velho) בנובה לימה (Nova Lima) במדינת מינאס ז'ראיס בברזיל; באזור ברוקן היל (Broken Hill) בניו סאות' ויילס שבאוסטרליה; באזור נורילסק במערב סיביר שברוסיה; ובמטאוריטים הכונדריטים הפחמניים שנתגלו באורגיל (Orgueil) שבמחוז טארן וגארון ובאלה (Alès) שבחבל לנגדוק-רוסיון שבצרפת.
הערות שוליים

↑  פרויקט rruff
↑  אתר Mindat
↑  פרויקט rruff
↑  אתר Mindat
↑  לרשימה המלאה ניתן להיעזר באתר Mindat.
קיה סיד

| --- | --- |

קיה סיד הדור השלישי
 מאפיינים כלליים
 יצרן:  קיה מוטורס
 שנות ייצור:  2006 - הווה
 הרכבה:  סלובקיה סלובקיה
 מודל קודם:  Kia Spectra 
 חברת אם:  יונדאי
 סיווג:  מכונית משפחתית
 מרכב:  האצ'בק בעלת חמש או שלוש דלתות סטיישן עם חמש דלתות
 פלטפורמה:  פלטפורמת יונדאי-קיה J4 (דור ראשון) פלטפורמת יונדאי-קיה J5 (דור שני) פלטפורמת יונדאי-קיה K2 (דור שלישי)
 מפרט טכני
 קשר:  קיה פורטה, יונדאי i30, יונדאי אלנטרה
 
קיה סיד (באנגלית: Kia Ceed) היא מכונית משפחתית במרכב האצ'בק וסטיישן בעלת חמישה מקומות ישיבה, שמיוצרת על ידי קיה מוטורס משנת 2006. היא הוצגה בתערוכת הרכב של פריז בספטמבר 2006 והגיע לישראל בשנת 2008.